स्लट वॉक में पुरुषों को हद में रहने का संदेश  
विभिन्न आयु वर्ग से जुड़े लोगों ने इस प्रदर्शन में भाग लिया और स्लट वॉक अर्थात बेशर्मी मोर्चा के बैनर तले जंतर-मंतर तक प्रदर्शन किया।
राजधानी दिल्ली में यौन हिंसा के खिलाफ स्लट वॉक का आयोजन किया गया जिसमें प्रदर्शनकारियों ने अपने हाथों में बड़े-बड़े बैनर ले रखे थे जिनपर लिखा था, आप मुझे मेरे कपड़ों के कारण नहीं घूरते हैं बल्कि इसलिए कि मैं एक औरत हूं।   विभिन्न आयु वर्ग से जुड़े लोगों ने इस प्रदर्शन में भाग लिया और स्लट वॉक अर्थात बेशर्मी मोर्चा के बैनर तले जंतर-मंतर तक प्रदर्शन किया। ये प्रदर्शनकारी महिलाओं के साथ होने वाले बलात्कार या यौन उत्पीड़न को उनके कपड़े पहनने के सलीके से जोड़े जाने का विरोध कर रहे थे।  यह प्रदर्शन कड़ी सुरक्षा के बीच आयोजित किया गया लेकिन दुनिया के अन्य हिस्सों के विपरीत यहां महिला प्रदर्शनकारियों ने भड़काऊ कपड़े नहीं पहन रखे थे।